Изх. № К-4
Дата: 27.07.2016 г.
СТАНОВИЩЕ

за осъществен предварителен контрол

по чл. 234 от ЗОП

ВЪЗЛОЖИТЕЛ/ЮРИДИЧЕСКО ЛИЦЕ

	Наименование 
	Министерство на икономиката

	Партиден номер в РОП
	05028


ДОГОВОР

	Обект 
	 FORMCHECKBOX 
 строителство
 FORMCHECKBOX 
 доставки
 FORMCHECKBOX 
 услуги

	Предмет 
	„Възлагане на услуги по управление на предоставени по силата на Финансово споразумение средства от ЕСИФ за изпълнение на финансови инструменти по ОПИК посредством Фонд на фондовете“

	Стойност
	20 400 000 лв. без ДДС

	Изпълнител
	„Фонд мениджър на финансовите инструменти в България“ ЕАД, гр. София


СТАНОВИЩЕ

	Прилагано правно основание 
	Чл. 14, ал. 1, т. 7 от ЗОП

	Изисквания на ЗОП:

При обществени поръчки, които се възлагат от публичен възложител, включително когато извършва секторна дейност, на юридическо лице, ако са изпълнени едновременно следните условия:

а) възложителят да упражнява съвместно с други възложители върху юридическото лице контрол, подобен на този, който упражнява върху собствените си структурни звена;

б) повече от 80 на сто от дейността на юридическото лице да е формирана от изпълнението на дейности, възложени от възложителите, които го контролират, или от други юридически лица, контролирани от същите възложители;

в) в юридическото лице да няма пряко частно капиталово участие, с изключение на такова, което не е свързано с контролни или блокиращи правомощия и не оказва решаващо влияние върху дейността на юридическото лице.
Представени от възложителя мотиви и доказателства:
Като мотиви за прилагане на чл. 14, ал. 1, т. 7 от ЗОП възложителят посочва, че съгласно чл. 5, ал. 1 от Закона за управление на средствата от европейските структурни и инвестиционни фондове /ЗУСЕСИФ/ финансовите инструменти, финансирани със средства от Европейските структурни и инвестиционни фондове /ЕСИФ/, с изключение на тези по чл. 39 от Регламент /ЕС/ № 1303/2013 г. се изпълняват чрез Фонд на фондовете. Изтъква, че в изпълнение на чл. 5, ал. 2 от ЗУСЕСИФ, Фондът на фондовете се управлява въз основа на финансово споразумение, сключено между ръководителя на управляващия орган на съответната програма и лицето, управляващо Фонда на фондовете. Допълва, че изпълнението на посочената норма изисква ръководителят на управляващия орган на ОП „Иновации и конкурентоспособност“ да сключи финансово споразумение с „Фонд мениджър на финансови инструменти в България“ ЕАД /ФМФИБ/. Твърди, че сключването на финансово споразумение между ръководителя на управляващия орган на ОП „Иновации и конкуретоспособност“ и ФМФИБ попада в приложното поле на чл. 14, ал. 1, т. 7 от ЗОП, тъй като са изпълнени посочените в разпоредбата условия. Изтъква, че ФМФИБ е ЕАД със 100 % държавно участие в капитала, учредено въз основа на Разпореждане № 3 на МС от 2015 г., изменено с Разпореждане № 5 на МС от 2015 г. Отбелязва, че дружеството има двустепенна система на управление: Надзорен съвет /НС/ и Управителен съвет /УС/, като министърът на финансите упражнява правата на държавата в дружеството. Допълва, че съгласно Устава, министърът на финансите сключва договори с членовете на Надзорния съвет на дружеството, определени след съгласуване на предложения от заместник министър-председателя по европейските фондове и икономическата политика, министъра на труда и социалната политика, министъра на финансите, министъра на регионалното развитие и благоустройството, министъра на икономиката, министъра на околната среда и водите и министъра на земеделието и храните. Посочва, че НС избира членовете на УС на дружеството. Твърди, че основният предмет на дейност на дружеството е свързан с изпълнение на обществени задачи под формата на управление на финансовите инструменти, които ще бъдат прилагани по програмите, съфинансирани от ЕСИФ. Отбелязва, че ФМФИБ е публичноправна организация по смисъла на § 2, т. 43 от Допълнителните разпоредби на ЗОП. Изтъква, че съгласно чл. 9, ал. 5 от ЗУСЕСИФ ръководител на управляващия орган е ръководителят на администрацията или организацията, в чиято структура се намира управляващият орган, или оправомощено от него лице. Посочва, че в случая ръководител на организацията е министърът на икономиката, който е публичен възложител по смисъла на чл. 5, ал. 2, т. 4 от ЗОП, а членовете на Надзорния съвет на ФМФИБ се определят от публични възложители по чл. 5, ал. 2, т. 4 от ЗОП. Допълва, че контролът, който възложителят упражнява съвместно с другите възложители върху ФМФИБ, чрез Надзорния съвет, е подобен на този, който същият упражнява върху собствените си структурни звена, тъй като е свързан с вземане на решения относно стратегическите цели и съществените решения на ФМФИБ, одобряване на бизнес плана, годишния бюджет и ГФО на ФМФИБ, одобряване на изменения в Инвестиционната стратегия, включително: промени в разпределението на Финансови инструменти, преразпределянето на финансовите ресурси между Финансовите инструменти. Отбелязва, че едноличният собственик на капитала взема решенията за увеличаване или намаляване на капитала, преобразуване и прекратяване на дружеството, за разпределяне на печалбата и нейното изплащане след съгласуване с управляващите органи, които са сключили финансови споразумения с дружеството. Изтъква, че контролираното юридическо лице не преследва интереси, които са в противоречие с интересите на контролиращите го лица. Пояснява, че предметът на дейност на ФМФИБ е свързан изцяло с изпълнение на дейности, възложени от лицата, които го контролират, тъй като касае управление на средства предоставени от ЕСИФ за изпълнение на финансови инструменти. Посочва, че ФМФИБ не осъществява друга дейност, тоест 100 % от дейността на дружеството е формирана от изпълнението на дейности, които ще бъдат възложени от възложителите, които го контролират. Твърди, че собствеността върху ФМФИБ принадлежи изцяло на държавата и е публична. 

В подкрепа на изложените мотиви, възложителят е представил копия на следните документи:

1. Разпореждане № 3 на Министерския съвет от 22 юли 2015 г. за учредяване на еднолично акционерно дружество с държавно участие в капитала „Фонд мениджър на финансови инструменти в България“ ЕАД. С чл. 1 на документа се учредява еднолично акционерно дружество с държавно участие в капитала, с предмет на дейност, посочен в чл. 5, ал. 1 от устава, с неограничен срок, с капитал 50 000 лв., разпределен в 50 000 поименни акции с номинал 1 лв., всяка от тях, собственост на българската държава, едноличен собственик на капитала, с двустепенна система на управление: надзорен и управителен съвет. С чл. 2 на разпореждането се приема уставът на дружеството, а с чл. 3 се определя министърът на финансите да упражнява правата на държавата в дружеството.    

2. Разпореждане № 5 на Министерския съвет от 23 септември 2015 г. за изменение на Разпореждане № 3 на Министерски съвет от 22 юли 2015 г. С чл. 1 на документа се приема промяна в капитала на дружеството от 50 000 лв. на 800 000 лв., а с чл. 2 се приема устав на дружеството с отразена промяна в капитала.   
3. Устав на „Фонд мениджър на финансовите инструменти в България“ ЕАД. В чл. 1, ал. 2 е посочено, че дружеството е учредено въз основа и в изпълнение на Разпореждане № 3 от 22 юли 2015 г. на Министерския съвет. В чл. 1, ал. 3 е записано, че едноличен собственик на капитала на дружеството е държавата, представлявана от министъра на финансите. В чл. 5, ал. 1 е отбелязано, че дружеството осъществява дейност по управление на финансовите инструменти, прилагани по програмите съфинансирани от Европейския фонд за регонално развитие, Европейския социален фонд и Кохезионния фонд, както и от Европейския земеделски фонд за развитие на селските райони и Европейския фонд за морско дело и рибарство в България. Допълнено е, че дружеството не осъществява каквато и да е друга дейност. В чл. 15, ал. 1 е посочено, че дружеството има двустепенна система на управление - надзорен съвет и управителен съвет. Според чл. 16, ал. 2 от документа едноличният собственик на капитала – министърът на финансите определя самостоятелно един от членовете на Надзорния съвет, а останалите шест – определя по предложение и след съгласуване съответно със: заместник министър-председателя по европейските фондове и икономическата политика, министъра на труда и социалната политика, министъра на регионалното развитие и благоустройството, министъра на икономиката, министъра на околната среда и водите и министъра на земеделието и храните.
4. Правилник за дейността на Надзорния съвет на „Фонд Мениджър на финансови инструменти в България“ ЕАД. Съгласно чл. 2.1 от правилника едноличният собственик на капитала на ФМФИБ избира членовете на Надзорния съвет след съгласуване с управляващите органи и в съответствие с чл. 5, ал. 3 от ЗУСЕСИФ, като всеки управляващ орган номинира по един член на Надзорния съвет.
5. Организационна структура на „Фонд Мениджър на финансови инструменти в България“ ЕАД. В документа са описани взаимоотношенията между Управителния съвет, Надзорния съвет, Консултативния съвет и отделите на дружеството, както и неговата организационна структура.  

6. Правилник за дейността на Управителния съвет на на „Фонд Мениджър на финансови инструменти в България“ ЕАД. Посочено е, че документът представлява Вътрешен правилник за дейността на Управителния съвет на фонда. В чл. 2.1 е посочено, че членовете на Управителния съвет се избират чрез процедура за подбор. Допълва се, че Надзорният съвет организира открита, конкурентна, прозрачна и недискриминационна процедура за подбор на членовете на Управителния съвет в съответствие с изискванията на приложимото законодателство. Кандидатите трябва да отговарят на изискванията за професионална квалификация и опит, посочени в профила на членовете на Управителния съвет и другите изисквания на приложимото законодателство. Комитетът за подбор номинира членовете на Управителния съвет.
Изводи:

Видно от изложените мотиви и представените доказателства:

1. Поръчката се възлага от публичен възложител - министъра на икономиката на юридическо лице „Фонд мениджър на финансовите инструменти в България“ ЕАД, гр. София. Юридическото лице е учредено с Разпореждане № 3 на Министерския съвет от 22 юли 2015 г., изменено с Разпореждане № 5 на Министерския съвет от 23 септември 2015 г.  
2. За да упражнява възложителят съвместен контрол с други възложители върху юридическото лице, подобен на този, който упражнява върху собствените си структурни звена, е необходимо да са изпълнени едновременно условията на чл. 14, ал. 3 от ЗОП. 

Съгласно чл. 14, ал. 3, т. 1 от ЗОП управителните и контролните органи на юридическото лице следва да се състоят от представители на всички участващи в контрола възложители, като отделните представители могат да представляват няколко или всички участващи възложители.
В чл. 1, ал. 3 на приложения Устав на „Фонд мениджър на финансовите инструменти в България“ ЕАД е записано, че едноличен собственик на капитала в дружеството е държавата, представлявана от министъра на финансите. В чл. 28, ал. 1 от Устава е посочено, че дружеството се управлява и представлява от Управителен съвет, който извършва своята дейност под контрола на Надзорен съвет. Съгласно чл. 28, ал. 2 от Устава, членовете на Управителния съвет се избират от Надзорния съвет. Според чл. 16, ал. 2 от Устава, едноличният собственик на капитала – министърът на финансите определя самостоятелно един от членовете на Надзорния съвет, а останалите шест – определя по предложение и след съгласуване съответно със: заместник министър-председателя по европейските фондове и икономическата политика, министъра на труда и социалната политика, министъра на регионалното развитие и благоустройството, министъра на икономиката, министъра на околната среда и водите и министъра на земеделието и храните. 

Обстоятелството, че в Надзорния съвет на дружеството участват представители на участващите в контрола възложители, включително на министъра на финансите и на министъра на икономиката, и че членовете на Надзорния съвет от своя страна избират членовете на Управителния съвет на дружеството, дава основание да се направи заключение, че е изпълнено условието на чл. 14, ал. 3, т. 1 от ЗОП. 
Съгласно чл. 14, ал. 3, т. 2 от ЗОП, възложителите следва да могат съвместно да упражняват решаващо влияние върху стратегическите цели и значимите решения на юридическото лице. 
Според чл. 5, ал. 1 от ЗУСЕСИФ финансовите инструменти, финансирани със средства от ЕСИФ, с изключение на тези по чл. 39 от Регламент /ЕС/ № 1303/2013 г. се изпълняват чрез Фонд на фондовете. Съгласно чл. 5, ал. 2 от ЗУСЕСИФ Фондът на фондовете се управлява въз основа на финансово споразумение, сключено между ръководителя на управляващия орган на съответната програма и лицето, управляващо Фонда на фондовете. Според чл. 5, ал. 3 от ЗУСЕСИФ лицето, управляващо Фонда на фондовете се определя от Министерския съвет, като в управителните му органи се включват лица, определени от заместник министър-председателя или министъра, отговарящ за цялостната организация, координация и контрол на системата за управление на средствата от ЕСИФ, министъра на труда и социалната политика, министъра на финансите, министъра на регионалното развитие и благоустройството, министъра на икономиката, министъра на околната среда и водите и министъра на земеделието и храните. 
От чл. 6, ал. 2 на приложения устав на „ФМФИБ“ ЕАД е видно, че капиталът на дружеството се състои от парична вноска на държавата и непарична вноска /апорт/ на държавата – едноличен собственик на капитала в дружеството. Съгласно чл. 16, ал. 1, т.т. 2, 3 и 12, предложение първо и второ от устава, едноличният собственик приема решения за увеличаване и намаляване на капитала на дружеството, за преобразуване и прекратяване на дружеството, за разпределяне на печалбата и нейното изплащане. По силата на чл. 16, ал. 3 от Устава, цитираните решения се приемат от едноличния собственик след съгласуване с управляващите органи по ЗУСЕСИФ, които са сключили финансови споразумения с дружеството. Според чл. 2.1 от Правилника за дейността на Надзорния съвет на „ФМФИБ“ ЕАД едноличният собственик на капитала на дружеството избира членовете на Надзорния съвет след съгласуване с управляващите органи и в съответствие с чл. 5, ал. 3 от ЗУСЕСИФ, като всеки управляващ орган номинира по един член на Надзорния съвет. Съгласно чл. 28, ал. 2 от Устава, членовете на Управителния съвет се избират от Надзорния съвет. От изложеното може да се направи заключение, че възложителите могат съвместно да упражняват решаващо влияние върху стратегическите цели и значимите решения на юридическото лице. 
Съгласно чл. 14, ал. 3, т. 3 от ЗОП, юридическото лице следва да няма интереси, които са в противоречие с интересите на контролиращите възложители. 
В чл. 5, ал. 1 от Устава на дружеството е посочено, че същото осъществява дейност по управление на финансовите инструменти, прилагани по програмите, съфинансирани от Европейския фонд за регонално развитие, Европейския социален фонд и Кохезионния фонд, както и от Европейския земеделски фонд за развитие на селските райони и Европейския фонд за морско дело и рибарство в България. Посочва се, че дружеството не осъществява каквато и да е друга дейност. От изложеното може да се направи заключение, че юридическото лице няма интереси, които са в противоречие с интересите на контролиращите го възложители.
3. По отношение на чл. 14, ал. 1, т. 7, буква „б“ от ЗОП от представеното Разпореждане № 3 на Министерския съвет от 22 юли 2015 г. се установи, че дружеството е създадено на 22 юли 2015 г. Поради датата на създаване на юридическото лице, няма данни за оборота му. Предвид разпоредбата на чл. 14, ал. 5 от ЗОП, в случая е достатъчно да се докаже, че способът за измерване на дейността е достоверен, т.е. че дружеството разполага с бизнес програма, от която да е видно, че повече от 80 на сто от дейността му е формирана от изпълнението на дейности, възложени от възложителите, които го контролират или от други юридически лица, контролирани от същите възложители.
4. За изпълнено може да се приеме условието на чл. 14, ал. 1, т. 7, буква „в“ от ЗОП – в юридическото лице да няма пряко частно капиталово участие, тъй като видно от приложения устав на „ФМФИБ“ ЕАД, дружеството не осъществява никаква друга дейност, тоест 100 % от дейността му е формирана от изпълнението на дейности, които ще бъдат възложени от възложителите, които го контролират и собствеността върху „ФМФИБ“ ЕАД е публична и принадлежи изцяло на държавата.  

Предвид изложеното, прилагането на чл. 14, ал. 1, т. 7 от ЗОП се приема за законосъобразно.


ЗАКЛЮЧЕНИЕ
	Прилагането на избраното правно основание е законосъобразно.
	 FORMCHECKBOX 


	Прилагането на избраното правно основание не е безспорно доказано.
	


ИЗПЪЛНИТЕЛЕН ДИРЕКТОР: Подпис (не се чете)






       МИГЛЕНА ПАВЛОВА
Вярно с оригинала, 

подписан на хартия
2
1 IF = 8 " Забележка: Съгласно чл. 229, ал. 2 от ЗОП с контрола по чл. 234 от ЗОП се оказва методическа помощ за законосъобразност при възлагането на обществени поръчки. Когато при осъществяване на контрола законосъобразното прилагане на избраното правно основание не е безспорно доказано, след публикуване в РОП на обявление за възложена поръчка, АОП уведомява органите по чл. 238, ал. 1 от ЗОП (чл. 137, ал. 2 от ППЗОП)."" ""
 


